Brenda Navarro

Brenda Navarro (Mexiko Hiria, 1982ko otsailaren 26a) mexikar idazlea, soziologoa eta ekonomialaria da. Casas vacías eta Ceniza en la boca eleberriengatik da ezaguna. 

 Ibilbidea 
Brenda Navarro 1982ko otsailaren 26an jaio zen Mexiko Hirian. Gero Madrilera joan zen bizitzera.

Mexikoko Unibertsitate Nazional Autonomoan ikasi zuen soziologia eta ekonomia. Era berean, Genero, Emakume eta Herritartasun Ikasketak egin zituen Bartzelonako Unibertsitatean.

Hainbat GKErekin kolaboratu du, besteak beste, Mexikoko Unibertsitate Nazional Autonomoko Zientzia Politikoetako Fakultateko Giza Eskubideen UNESCO Katedrarekin. 

#Enjambre Literario izenekoaren sortzailea da, 2016tik 2020ra bitartean Latinoamerikan emakumeen ahotsak zabaltzeko espazioak ireki nahi zituen pertsona-talde batek osatutako proiektua. Hainbat lan argitaratu zituen: Tatiana Maillarden Agosto, Sylvia Aguilar Zéleneyren El libro de Aisha, Brazilian no es una raza de Wendy Treviño, Una casa con jardín Itzel Guevara Del Ángel-ena.

Besteak beste, tailer hauetan parte hartzen du: ¿Mi casa es un campo de batalla? (Nire etxea gudu-zelaia da?) eta  ¿Escribiremos el mundo o el mundo nos reescribirá? (mundua idatziko dugu ala munduak berridatziko gaitu?) La Casa Encendidade fundacion montemadrid, Sormenezko Idazketa Tailerrak eta Ekonomia Tailerrak eta ikastaroak genero ikuspegiarekin.

2018an, Kaja Negra kazetaritzako argitaletxe independentearekin batera, Casas Vacías argitaratu zuen, bere lehen eleberria. Bertan, gizarteak ezarritako amatasuna zalantzan jartzen du, eta, batez ere, emakume batek seme-alaba baten desagerpenaren aurrean duen mina.

Ellas Cuidan sarearen parte da, eta sare horren helburua da agerian jartzea sormen-lanak jardunaldi hirukoitza dakarrela emakumeentzat. Sare horren bidez, idazketaren eta etxeko lanaren inguruko elkarrizketa sustatu nahi da.

Espainiako Idazlearen Egunaren barruan egiten den Emakume Idazleak eta Zaintzak Topaketaren batzorde antolatzailean parte hartu du, eta emakumeek literaturan egiten duten lana ikusaraztea du helburu, horrekin diskriminazioari aurre eginez.

2022ko martxoan, Ceniza en la boca bigarren eleberria argitaratu zuen Sexto Piso argitaletxean, eta Mario Vargas Llosa Nobela Biurtekoan finalista izan zen.

 Lanak 

 Eleberria 

 Casas vacías (2018 digitalean, 2020 inprimitua)
 Ceniza en la boca (2022)

 Ipuina 

 «El asalto a Raúl Castro» (2013), Nagari aldizkarian.
 «La cobija azul» (2013), Nagari aldizkarian.
 «Jauria de perros», República de los Lobos. Antología del cuento mexicano reciente (2015).
 José Manuel García Gilen (konpilatzailea).

 Saiakera 

 «La construcción de redes, una respuesta antes las políticas migratorias de Estados Unidos» («Sareen eraikuntza, erantzun bat Estatu Batuetako migrazio-politiken aurretik») (2018)
 «4 diatribas y media en la Ciudad de México» («4 diatrib eta erdi Mexiko Hirian»), Tsunami 2n, Gabriela Jauregi (konpilatzailea)

 Poesia 

 «4 diatribas y media en la Ciudad de México»,(«4 diatriba eta erdi Mexiko Hirian»), Tsunami 2n (2020)

 Sariak eta aintzatespenak 

 (2019). English Pen Translation Award
 (2020). Tigre Juan saria (2020).
 (2022). 2022ko Urteko Liburua kategoriako Kalamu Saria,Ceniza en la boca   lanagatik.
 (2022). Madrilgo Liburu Dendek emandako Urteko Liburua (fikzioa) .
 (2023). Juan de San Clemente Artzapezpikuaren Saria

 Erreferentziak 

 Kanpo estekak 

Kategoria:Mexikarrak (Mexiko Hiria)
Kategoria:Mexikoko idazleak
Kategoria:XXI. mendeko emakume idazleak
Kategoria:Gaztelaniazko idazleak
Kategoria:Bartzelonako unibertsitateko ikasleak